Document ID: 32003R2331

Komisjoni määrus (EÜ) nr 2331/2003,
23. detsember 2003,
millega rakendatakse nõukogu määruse (EÜ) nr 2501/2001 (millega kohaldatakse üldiste tariifsete soodustuste kava ajavahemikus 1. jaanuar 2002 - 31. detsember 2004) artiklit 12 ja muudetakse kõnealust määrust
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 2001. aasta määrust (EÜ) nr 2501/2001, millega kohaldatakse üldiste tariifsete soodustuste kava ajavahemikus 1. jaanuar 2002 - 31. detsember 2004, [1] eriti selle artiklit 12,
ning arvestades järgmist:
(1) Määruse (EÜ) nr 2501/2001 artiklites 7 ja 10 ette nähtud tariifsed soodustused tuleks kaotada selliste toodete puhul, mis pärinevad soodustatud riigist ja kuuluvad sektorisse, mis on kolmel järjestikusel aastal täitnud emma-kumma kõnealuse määruse artikli 12 lõikes 1 sätestatud kriteeriumi.
(2) Eelmiste kavade ja nõukogu määruse (EÜ) nr 815/2003 [2] alusel kaotatud tariifsed soodustused tuleks uuesti kehtestada sektorile, mis ei ole kolmel järjestikusel aastal täitnud määruse (EÜ) nr 2501/2001 artikli 12 lõikes 2 sätestatud kriteeriume.
(3) Argentina, Iraan ja Uruguay vastavad määruse (EÜ) nr 2501/2001 artikli 12 lõikes 3 sätestatud tingimusele, mille kohaselt artikli 12 lõikeid 1 ja 2 ei kohaldata soodustatud riikide suhtes, mille eksport ühendusse on väiksem kui kõnealuses tingimuses nimetatud künnis.
(4) Eelmiste kavade ja nõukogu määruse (EÜ) nr 815/2003 alusel kaotatud tariifsed soodustused tuleks uuesti kehtestada kõikidele soodustatud riikide sektoritele, mille eksport ühendusse on väiksem kui määruse (EÜ) nr 2501/2001 artikli 12 lõikes 3 nimetatud künnis.
(5) Et kindlaks teha, millised sektorid täidavad määruses (EÜ) nr 2501/2001 sätestatud tingimusi, kasutatakse kõige uuemat ja täielikumat statistikat, milleks on aastate 1999-2001 statistika.
(6) Määruse (EÜ) nr 2501/2001 I lisa tuleks asendada, et see kajastaks artiklites 7 ja 10 sätestatud tariifsete soodustuste kaotamist või uuesti kehtestamist.
(7) Käesoleva määrusega ettenähtud meetmed on kooskõlas üldiste tariifsete soodustuste komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 2501/2001 artiklites 7 ja 10 sätestatud tariifsed soodustused kaotatakse vastavalt kõnealuse määruse artikli 12 lõikele 1 käesoleva määruse I lisas loetletud soodustatud riikidest pärinevatelt toodetelt, mis kuuluvad kõnealuses lisas asjaomase riigi juures nimetatud sektoritesse.
2. Määruse (EÜ) nr 2501/2001 artiklites 7 ja 10 kehtestatud tariifsed soodustused kehtestatakse uuesti vastavalt kõnealuse määruse artikli 12 lõikele 2 käesoleva määruse II lisas loetletud soodustatud riikidest pärinevatele toodetele, mis kuuluvad kõnealuses lisas asjaomase riigi juures nimetatud sektoritesse.
3. Eelmiste kavadele ja määruse (EÜ) nr 815/2003 alusel kaotatud tariifsed soodustused kehtestatakse uuesti vastavalt määruse (EÜ) nr 2501/2001 artikli 12 lõikele 3 kõikidele käesoleva määruse II lisas loetletud soodustatud riikidele.
Artikkel 2
Määruse (EÜ) nr 2501/2001 I lisa asendatakse käesoleva määruse III lisa tekstiga.
Artikkel 3
Käesolev määrus jõustub 1. jaanuaril 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2003

Labels: 3
5